./data/stoa0275/stoa010/stoa0275.stoa010.opp-lat1.xml
Tertullian
Visus est et auditus et odoratus et gustus et tactus  Horumfidem Academici durius damnant, secundum quosdam et Heraclituset Diocles et Empedocles; certe Plato in Timaeo, inrationalempronuntians sensualitatem et opinioni coimplicitam  Itaquemendacium visui obicitur, quod remos in aqua inflexos vel infractosadseverat adversus conscientiam integritatis, quod turrem quadrangulatamde longinquo rotundam persuadeat, quod aequalissimamporticum angustiorem in ultimo infamet, quod caelum tanta sublimitatesuspensum mari iungat  Perinde auditus fallaciae reus,ut cum caeleste murmur putamus, et plaustrum est, vel tonitrumeditante pro certo de plaustro credimus sonitum  Sic et odoratuset gustus arguuntur, siquidem eadem unguenta eademque vina posteriorequoque usu depretiantur  Sic et tactus reprehenditur,siquidem eadem pavimenta manibus asperiora, pedibus laeviora creduntur,et in lavacris idem calidae lacus ferventissimus primo,dehinc temperatissimus renuntiatur  Adeo, inquiunt, sic quoquefallimur sensibus, dum sententias vertimus  Moderantius Stoicinon omnem sensum nec semper de mendacio onerant  Epicureiconstantius parem omnibus atque perpetuam defendunt veritatem,sed alia via  Non enim sensum mentiri, sed opinionem  Sensumenim pati, non opinari; animam enim opinari  Absciderunt etopinionem a sensu et sensum ab anima  Et unde opinio, si nona sensu? Denique nisi visus rotundam senserit turrem, nulla opiniorotunditatis  Et unde sensus, si non ab anima? Denique carensanima corpus carebit et sensu  Ita et sensus ex anima est, etopinio ex sensu, et anima totum  Ceterum optime proponetur esseutique aliquid quod efficiat aliter quid a sensibus renuntiari quamsit in rebus  Porro si potest id renuntiari quod non sit in rebus,cur non perinde possit per id renuntiari quod non sit in sensibus,sed in eis rationibus quae interveniant suo nomine? Atque adeolicebit eas recognosci  Nam ut in aqua remus inflexus vel infractusappareat, aqua in causa est; denique extra aquam integer visuiremus  Teneritas autem substantiae illius, qua speculum ex lumineefficitur, prout icta seu mota est, ita et imaginem vibrans evertitlineam recti  Item ut turris habitus eludat, intervalli condicio compellitin aperto; aequalitas enim circumfusi aeris pari luce vestiensangulos obliterat lineas  Sic et uniformitas porticus acuitur in fine,dum acies in concluso stipata illic tenuatur quo et extenditur  Sicet caelum mari unitur, ubi visio absumitur, quae quamdiu viget,tamdiu dividit  Auditum vero quid aliud decipiet quam sonorumsimilitudo? Et si postea minus spirat unguentum, et minus sapitvinum, et minus lacus fervet, in omnibus ferme prima vis tota est Ceterum de scabro ac laevi merito manus ac pedes tenera scilicetet callosa membra dissentiunt  Igitur hoc modo nulla sensuumfrustratio causa carebit  Quodsi causae fallunt sensus et per sensusopiniones, iam nec in sensibus constituenda fallacia est, quicausas sequuntur, nec in opinionibus, quae a sensibus diriguntursequentibus causas  Qui insaniunt, alios in aliis vident, ut Orestesmatrem in sorore, et Aiax Ulixen in armento, ut Athamas etAgaue in filiis bestias  Oculisne hoc mendacium exprobrabis, anfuriis? Qui redundantia fellis auruginant, amara sunt omnia Num ergo gustui praevaricationem exprobrabis, an valetudinem?Omnes itaque sensus evertuntur vel circumveniuntur ad tempus, utproprietate fallaciae careant  Immo iam ne ipsis quidem causisadscribendum est fallaciae elogium  Si enim ratione haec accidunt,ratio fallacia perhiberi non meretur  Quod sic fieri oportet, mendaciumnon est  Itaque si et ipsae causae infamia liberantur, quantomagis sensus, quibus iam et causae libere praeeunt, cum hinc potissimumet veritas et fides et integritas sensibus vindicanda sit,quod non aliter renuntient quam illa ratio mandavit quae efficiataliter quid a sensibus renuntiari quam sit in rebus  Quid agis,Academia procacissima? Totum vitae statum evertis, omnem na-turae ordinem turbas, ipsius dei providentiam excaecas, qui cunctisoperibus suis intellegendis, incolendis, dispensandis fruendisquefallaces et mendaces dominos praefecerit sensus  An non istis universaconditio subministratur? An non per istos secunda quoquemundo instructio accessit, tot artes, tot ingenia, tot studia, negotia,officia, commercia, remedia, consilia, solatia, victus, cultusornatusque? Omnia totum vitae saporem condierunt, dum perhos sensus solus omnium homo animal rationale dinoscitur intellegentiaeet scientiae capax, et ipsius Academiae  Sed enim Plato,ne quod testimonium sensibus signet, propterea et in Phaedro exSocratis persona negat se cognoscere posse semetipsum, ut monetDelphica inscriptio, et in Theaeteto adimit sibi scire atque sentire,et in Phaedro post mortem differt sententiam, veritatispostumam scilicet, et tamen nondum mortuus philosophabatur Non licet, non licet nobis in dubium sensus istos devocare, neet in Christo de fide eorum deliberetur, ne forte dicatur quod falso satanan prospectarit de caelo praecipitatum, aut falso vocem patris audierit de ipso testificatam, aut deceptus sit cum Petri socrum tetigit, aut alium postea unguenti senserit spiritum quod in sepulturam suam acceptavit, alium postea vini saporem quod in sanguinis sui memoriam consecravit  Sic enim et Marcion phantasma eum maluit credere, totius corporis in illo dedignatus veritatem  Atquin ne in apostolis quidem eius ludificata natura est  Fidelis fuit et visus et auditus in monte, fidelis et gustus vini illius, licet aquae ante, in nuptiis Galilaeae, fidelis et tactus exinde creduli Thomae  Recita Ioannis testationem: Quod vidimus, inquit, quod audivimus,oculis nostris vidimus, et manus nostrae contrectaverunt, desermone vitae  Falsa utique testatio, si oculorum et aurium etmanuum sensus natura mentitur